MediaWiki talk:Babel-4/gd

Tha an impis fileantachd a cur an cèill gu siubhlach "near native speaker", ach tha coltas car lapach air "ìre dhùthchasaich cha mhòr mar a tha ann an-dràsta.--Steafan31 18:34, 15 February 2009 (UTC)


 * Tha mi ag aontachadh gu bheil “ìre dhùthchasaich cha mhòr” rud beag lapach. Ach cha chanainn gum biodh “an impis fileantachd” freagarrach airson gd-4.  Tha “an impis fileantachd” a' cur nam chuimhne neach-ionnsachaidh a bhiodh comasach, cha mhór, air còmhradh a’ cumail a’ dol agus gun a bhith a’ stad fad an t-siubhail - ìre gd-2 is dòcha.  -- Caoimhin 01:05, 16 February 2009 (UTC)


 * Chan eil sin ceart, a Chaoimhin. Tha fileantachd nas fheàrr na gd-2. THa e ciallachadh "eloquence of speech" cuideachd, mar sin san t-seagh seo, a thaobh sgrìobhadh, tha fileantachd co-dhiù a' cumail suas ri gd-3. Ach canar "fileantaich" ri "native speakers" cuideachd. Tha "an impis" nas fheàrr cuideachd a thaobh "rèim cànain" airson a' Wikipedia. On a leugh mi na tha thu ag ràdh ge-tà mu bhith a' cruthachadh siostam ùr sònraichte dhan a' Ghàidhlig, tha sin a' freagairt gu math dhomhsa. --Steafan31 04:01, 17 February 2009 (UTC)


 * Is dòcha gu bheil an duilleag seo feumail dhuibh, tha mìnneachadh ann mu na h-ìrean diofraichte aig "Babel". --Sionnach 05:41, 16 February 2009 (UTC)


 * Seadh. Bha mi air sin a leughadh mus do rinn mi na h-eadar-theangachaidhean.  Pàirt den trioblaid airson cànan a tha air a bhith lag agus ann an dròch staid mar a tha a’ Ghdhlig, is e seo.  Is tric gu bheil Gàidhlig gu math sgrèataidh (gu h-àraid Gàidhlig sgrìobhte) ann an iomadh dòigh aig feadhainn aig a’ bheil a’ Ghàidhlig mar cainnt màthaireil, ged a tha Gàidhlig fìor mhath aca ann an dòighean eile.  Ach tha Wikipedia:Babel/Levels a’ mìneachadh gun urrainn dhut a bhith nad gd-N agus gd-2 aig an aon àm.  Nam biodh sinn a' sgrìobhadh siostam gu sònraichte airson na Gàidhlig, dhèanamaid siostam rud beag diofraichte, le barrachd sgaoilidh sna h-ìrean as ìsle, chanainn, ach feumaidh sinn gabhail ris an t-siostam a th’ ann.


 * Duilich, cha robh fhios agam gu bheil thu eòlach air an duilleig seo. Mar a thuirt thu, chan eil an siostam freagarrach airson cuid de na luchd-cleachdaidh (gd-N agus gd-2 aig an aon àm). B’ urrainnear  siostam eile a chur ri Wiki Gàidhlig fhèin, ach ‘s e deasbad eile  a tha  ann airson àite eile.


 * Airson Babel gd-4: Dè mu dheidhinn :
 * Tha comas ìre gu bhith dùthchasach aig an neach-cleachdaidh seo air a’ Ghàidhlig.
 * neo rudeigin mar seo. --Sionnach 22:01, 16 February 2009 (UTC)


 * Tha mi a’ smaoineachadh gum biodh sin ceart gu leòr: “Tha comas ìre gu bhith dùthchasach aig an neach-cleachdaidh seo air a’ Ghàidhlig.” No seo: “Tha comas aig ìre gu bhith dùthchasach aig an neach-cleachdaidh seo air a’ Ghàidhlig.” Tha an sgrìobhadair Gàidhlig, Aonghas Phàdraig Caimbeul, a’ tadhal a-steachd ’s a-mach dhan t-seòmar coimpiutaireachd seo gu math tric. Ma bhios mionaid no dhà saor aige uaireigin faighnichidh mi dheth mun Ghàidhlig air gd-1, gd-2, gd-3, gd-4, gd-5, gd-N gu léir.  Tha e fìor mhath air rudan mar sin. -- Caoimhin 00:02, 17 February 2009 (UTC)


 * Ma thèid sinn le seo, b'fheàrr leam "an impis bhith dùthchasach" seach "gu bhith dùthchasach", air sgàth rèim a' chànain.--Steafan31 04:01, 17 February 2009 (UTC)


 * Fhuair mi greim fad cóig mhionaidean air Aonghas Phàdraig Caimbeul agus chaidh e tro na h-eadar-theangachaidhean gu léir. An aon rud a bha e airson atharrachadh, b’ e gd-N, gu “Tha tuigse dhùthchasach aig an neach-cleachdaidh seo air a’ a’ Ghàidhlig”.


 * Bha e a’ canail an aon rud 's a thuirt mi fhìn, gu bheil “an impis fileantachd” a’ ciallachadh dhàsan cuideigin aig ìre gd-1 no gd-2 a bha an impis “breakthrough” a dhèanamh agus a bhith comasach air còmhradh leantainneach a dhèanamh gun a bhith a’ stad ’s a’ sireadh fhaclan fad an t-siubhail. Thuirt e nach eil “an impis” an aon rud ri “almost” sa Bheurla, agus gu bheil e a’ ciallachadh “on the point of making a sudden move or breakthrough”. An t-eadar-theangachadh a b’fheàrr leis, b’ e an rud a sgrìobh mi sa chiad dol a-mach.


 * Fuirich ort! Mas e sin ciall "an impis" - "on the point of making a sudden move or breakthrough" - dè am mìneachadh a chuireadh tu air "almost"!?? 'S e an aon rud a th' ann, nach e? al·most (ôlmst, ôl-mst) adv. Slightly short of; not quite; nearly (bho faclair air-loidhne). Ceart gu leòr ge-tà, chunnaic mi abairtean mar "Bha a cridhe an impis sgàineadh", ach co-dhiù... ma bhios tu nad "near-native speaker", dhomhsa, 's e "on the point of a breakthrough" a tha sin! "An impis a bhith cho fileanta ris na fileantaich!" Mar a sgrìobh mi gu h-ìseal ge-tà, tha mi gèilleadh dhan tionndaidh agad fhèin. --Steafan31 01:52, 18 February 2009 (UTC)


 * A thaobh nan eadar-theangachaidhean eile, bha e riaraichte leotha. Thuirt e gu nàdarra, “comas ìre bhunaiteach” 7c, seach “comas ìre bhunaitich” 7c, ach bha e riaraichte gun robh an tuiseal ginideach ceart. -- Caoimhin 13:16, 17 February 2009 (UTC)


 * Glè mhath. Gèillidh mi dhuit ann an sin. Ach, tha ceist agam. Carson a chanas iad "fileantaich" no "fileantach" ri Gàidheal/eil aig am bheil a' Ghàidhlig bhon ghlùin?--Steafan31 01:41, 18 February 2009 (UTC)


 * 'S math sin. Tha na "Babels" ceart gu leòr dhomh-sa mar a tha iad an-dràsda. --Sionnach 20:15, 17 February 2009 (UTC)


 * Tha Dwelly ag ràdh, fileanta: a Ready-worded, fluent. 2 Eloquent. 3 Poetical. 4 Tuneful, melodious.
 * Nam biodh tu a’ fuireach ann an sgìre far an robh cuid aig an robh a’ Ghàidhlig bho’n óige agus a bha ga bruidhinn a h-uile latha, agus cuid eile a bha air a h-ionnsachadh agus a bha gu math stadach lapach, bhiodh e sìmplidh: chanadh tu “na fileantaich” ris an fheadhainn aig an robh a’ Ghàidhlig bho’n óige.
 * Ach nam biodh tu aig clas Gàidhlig ann an Glaschu far an robh cuid a bha air a’ Ghàidhlig a ionnsachadh gu ìre fileantachd, agus cuid eile aig an robh a’ Ghàidhlig bho’n óige ach a bha air a bruidhinn glé bheag bhon uair sin agus agus a’ chuid as motha dhìochuimhneachadh, chanadh tu “fileantaich” ris an luchd-ionnsachaidh adhartach, tha mi an dùil, agus chan ann ris na native speakers. Bhiodh e a’ crochadh air adhartas agus blas agus a h-uile rud còmhla.


 * 'S e deagh phuing tha sin. Ach, tha mi smaointinn gum bithear a' meas luchd-ionnsachaidh Gàidhlig "fileanta" uaireannan mus bheil iad sin ann an da-rìreabh! Mar eisimpleir, ann an cuid de chlasaichean-oidhche. 'S e an rud a th' ann gun urrainn neach-ionnsachaidh (agus neach-labhairt dùthchasach) a bhith "fileanta" a' bruidhinn air cuspairean sònraichte, gun a bhith cho fileanta idir ann an cuspairean sònraichte eile! 'S e trioblaid gràmair a bhiodh ann dhan neach-ionnsachaidh, a bharrachd air cion fhaclan; ach 's e trioblaid cion fhaclan as motha a chuireadh bacadh air neach-labhairt dùthchasach na Gàidhlig a bhith bruidhinn air cuspairean àraid. --Steafan31 17:22, 18 February 2009 (UTC)


 * Tha Dwelly ag ràdh, fileantachd : Fluency of speech, command of language. 2 Eloquence. 3 Melodiousness, tunefulness, execution of music. --Steafan31 17:24, 18 February 2009 (UTC)